CIVILIZAŢIA NAŢIONALA 
* * 


Wirf tiidit fur eiteln Glanz uttd Flitterschem 
Die echte Perle deines Wcrtcs hin! 

Ans Vaterland, ans teure schliess'dich an. 

Hier sind die starken Wurzeln deiner Kraft.^ 
SCHILLER, Wilhelm Teii 


Tudor, cel mai înverşunat şi mai glorios 
reacţionar din Principate, s-ar întoarce în pământ 
dacă ar putea să vază ce a făcut democraţia cos¬ 
mopolită din caracterul patriarhal al românilor. El 
care s-a ridicat, cu strămoşească indignare, împotriva 
fanarioţilor cari mai întâi sistemizaseră o civilizaţie 
pestriţă în România. Căci faimoasa civilizaţie fana- 
rioată deschise drum celei democratice franţuzeşti, 
celei cosmopolite de astăzi. 

Tudor, acel vremelnic, dar adevărat «Domn român 
şi viteaz răzbunător »,a botezat în sânge reacţiunea 
naţională împotriva civilizaţiei greceşti. întocmai cum 
revoluţia de la 1907 n-a fost, în fond, decât tot o 
reacţiune naţională în contra unei civilizaţii cos¬ 
mopolite, de formule democratice de fericire, de 
făgădueli înşelătoare, de asuprire reală, de pervertire a 
mentalităţii naţionale. 

Se apropie suta de ani de la Tudor. Şi totuşi, acea 
civilizaţie fanariotă şi atât de dezastruoasă pentru noi 
fu preamărită, chiar acum câţiva ani, de la tribuna 
Ateneului Român din Bucureşti. Cei ce o ridicau în 

slava cerului şi desminţeau astfel pe Tudor şi pe toti 
adevăraţii preoţi ai deşteptării naţionale erau atunci 
emocraţi cosmopoliţi. Democraţi aprinşi de setea 
«adevărului istoric», în fond numai de ambiţiunea 
nesaţului isteric. Căci numai istericii puteau să 
proslăvească civilizaţia fanarioată si să proclame, în 
schimb, pe Mihai Viteazul un condotier. Dar pe atunci 
nu aparuse încă ziarul «România Jună» cu lupta lui 
contra civilizaţiei «evreo-levantine», cum se zicea 
acolo, şi pentru naţionalizarea vieţei noastre publice, 
pentru noi orizonturi, orizonturi ale neamului româ¬ 
nesc in carne şi oase, nu ale unuia pe hârtie. De atunci 
multe şi mulţi s-au schimbat. Astăzi, chiar si 
democraţii se acoperă cu un suman «poporanist» 
ieftin şi găurit, ce răspândeşte un greu miros, miros 
din hala vechiturilor evreieşti. Azi chiar si savanţii 
democraţi, chiar şi preamăritorii de odinioară ai 
civilizaţiei fanarioate au încins brâul tricolor, si-au 
trântit in ceafă un căciuloi năpraznic, cât o barbă de 
proroc, şi în brâncă au luat un retevei. Irozi naţionali 
ai «adevărului» duc Vicleimul neamului românesc pe 
uhţi şi combat ticăloşiile acestei civilizaţii mizerabile 
cercând cu zgomot „adevărata civilizaţie europeană " 
adica cosmopolită, cerând - textual - „gazete civilizate 
m <<Neue Fre * Presse », ca «Die Zeii»..", cerând „ade- 
varaţa democraţie europeană ", cerând întronarea dema¬ 
gogilor universitari în locul celor secundari. 

Fanarul, cu mentalitatea lui evreo-levantină, 
lasatu-s-a adânc şi greu pe spatele acestui neam 
nenorocit Abia începe a scăpa de miniştri care-1 
zmintiseră cu adoraţia lor pentru «suveranitatea 
poporului», pentru teoria «om si om»si cari ca 
miniştri ai ţărei, se adresau, în hârtiile lor oficiale 
catra ţărani, cu formula democratică «Frate Primare» - 

s i alţi democraţi ai «culturei» stau să-l ia în primire, 
să-l fericească ei, azi-mâne, ca legiuitori. Ferice de 
acel Burke care putea spune, acum 120 de ani, „nerozii 
n-au ajuns să ne fie legiuitori..." 


Calea cea adevărată în civilizaţie, odată pierdută, 
foarte anevoie se mai găseşte. Civilizaţia europeană e 
labirintul lui Dedal.* 4 în coridoarele, în sălile şi 
curţile lui nenumărate şi atât de încurcate stăpâneşte 
duhul Minotaurului 45 modern, al democraţiei, de 
care toţi vorbesc, dar pe care foarte puţini îl cunosc. 
Si după cum numai o întrupare legendară a neamului 
elinesc, numai un caracter naţional plin de idealitate, 
ca Teseu, 46 a putut, cu soţii săi în vrednicie strămo¬ 
şească, să răpună acea dihanie înfricoşată ce înghiţea 
la oameni după cum democraţia înghite naţionalităţi, 
tot aşa numai caractere naţionale adevărate vor putea 
găsi, prin iubirea lor curată, firul Ariadnei 47 şi vor 
putea scăpa neamul lor de primejdia morţii. 

între aceste caractere naţionale, noi românii vom 
trebui să numărăm totdeauna cu evlavie naţională pe 
Tudor, pe Asachi, pe Gheorghe Lazăr, pe înţeleptul 
Iordache Golescu, pe Gheorghe Golescu , 4 ^ pe Bălăceanu 4y 
cari l-au înţeles numaidecât şi l-au ajutat pe arde¬ 
leanul de la Avrig ca să deschiză reacţiunii naţionale, 
prin ştiinţă exactă şi nefăţărită iubire de neam, un 
drum de lumină, un drum de biruinţă. Mare a fost şi 
în veci mare va fi fapta lor patrioticească, cum se 
zicea pe atunci. Dar multă, foarte multă dinamită 
filosofică şi ştiinţifică modernă va trebui spre a sparge 
şi a dărâma stâncile de greutăţi pe care vremea, 
răutatea unora şi slăbiciunea altora le-au prăvălit în 

calea acestui popor. 

D-zeu nu ne-a rânduit aici ca să mâncăm, să bem 
şi să fim «intermediarii civilizatiunii europene» spre 
Orient. N-avem de a face cu Orientul decât strictul 
necesar strictul folositor. Civilizeze-se orientalii în 
spiritul lor, cei din Europa Centrală iarăşi după cum 

îmnW in fp° r ' No1 n ' am foSt adu ? i aici de marele 
imparat al Romei şi nu ne-am luptat două mii de ani 

cu toţi nespălaţii ca acum să facem pe comisarii de 
strada ai unei civilizaţii chelnereşti. 

Noi suntem aici. Nu cu roluri de mijlocitori si de 
agenţi electorali ai «omenirii», cum ne încredinţează 
domnii ceia cu «concepţiuni mondiale» si perceptiuni 
de mahala. Noi nu suntem mijlocitori. Pentru că nu 
suntem ploşniţe de cafenele, nu suntem «voiajori» 
internaţionali cari oferă şi vând democraţie, spirt 
«ştiinţific», tras în butelii «populare», soluţii «eco¬ 
nomice» şi alte leacuri politice dintr-o civilizaţie 
«umana» m faliment. Noi nu suntem reprezentanţii 
mo unei firme mondiale. Noi în lume cât vom sta pe 
Dumnezeu, voinţa lui şi evanghelia lui, îl vom repre- 
senta.Si prin el, numai pe noi înşine! Căci noi suntem 
o firma m lumea aceasta largă, nu samsari! Poate cea 
mai veche firmă în Europa, şi poate cea mai onorabilă 
dm câte au fost Şi sunt. Căci noi pe nimeni n-am 
asuprit, n-am jupuit. Noi pe nimeni n-am pus pe rue 
pentru credinţa lui, pe nimeni n-am căutat să-l des- 
bracam de naţionalitatea lui, de sufletul lui. Neam de 
oameni blând şi bun şi cu frica lui Dumnezeu 
romanii au fost şi sunt un popor de o evangelică 
toleranţa si înţelepciune, ca puţine altele. Neam de 
pastori şi lucrători în via Domnului, ei au crescut si 
s-au dezvoltat, de mii de ani, în aerul liber al naturei. 

In codru şi câmpii, sub cer senin şi în căldură, dar si 

s ub cer noros, în crivăţ şi zăpadă. Ei au cunoscut şi 
cunosc tainele firii mai bine decât toate colegiile pro¬ 
fesorale din lume. Căci ei nu cărau natura, cu bucata, 
în ateliere şi laboratorii. Şi n-o priveau prin ochelarii 
negri ai fuduliei, ci cu sufletul curat, cu ochiul ager. 
De aceea o cunosc de minune. 

în dezvoltarea nemeşteşugită a poporului român 
prin secole, aptitudinile lui artistice trebuiau să se 
dezvolte şi ele. Şi s-au desfăşurat multe. Nu e deci o 
exagerare când Alecsandri zice că românul e născut 
poet. Da, e neîndoios că poporul românesc are o simţire 
poetică, o înzestrare artistică precum puţine alte 
popoare o au. El n-a trăit şi nu trăieşte în cazărmi 
muncitoreşti, în ateliere, flămând şi haimana pe 
uliţele marilor oraşe «civilizate». Pământul pe care 
trăieşte e întins şi mănos şi poate lesne să-i dea 
aproape tot şi toate câte se cer chiar în această 
civilizaţie de automaţi şi surogate. Pământul româ¬ 
nesc poate hrăni de cinci ori atâţia români. Dar 
români cu cultură sufletească, nu cu civilizaţie demo¬ 
cratică, vestejitoare de inimi şi tâmpitoare de minţi. 

Popor plămădit în plenitudinea firii, românii au 
fost şi sunt o naţie de voinici. Oştirile Moldovei 
uimeau pe turci, pe Ieşi, pe unguri şi tătari prin vite¬ 
jia lor. Sebastianus Miinsterus 5() scria la 1550 că 
românii din Moldova de odinioară - „sunt aprigi şi 
aspri şi un greu bici" pentru îngâmfarea stăpânitorilor 
unguri din Ardeal, căci moldovenii sunt, zice el mai 
departe „oameni războinici şi viteji şi totdeauna gata rie 
lupte''* . Graţiani scria, tot în acea epocă, despre 
oştirile româneşti că se bat „cu atâta îndrăzneală, cu 
atâta dispreţ de moarte şi cu atâta încredere în sine, încât 
- 

Sebastianus Miinsterus, Cosmographia, Basileae, 1550, p. 918. 



adeseori cu o mână de oameni înfrânseră armatele vecini 
lor".* Marele istoriograf al polonilor, Orzechowski, 
scrie că «Românii sunt oameni groaznici şi foarte 
viteji, şi^ nici că este alt popor care pentru gloria 
războinică, de dragul vitejiei, să apere o mai mică ţară con - 
mu ltor duşmani atacându-i sau respingându-i 
fără încetare»**. 

Laudele aduse de străini ostaşilor români din 
oştirea împăratului Austriei sunt proverbiale acolo. 
Castrele, chineziatele şi voivodatele românilor de peste 
munţi au fost instituţii de apărare militară întocmai 
ca instituţiile «grăniţăreşti» de mai târziu. Apoi un 
neam de oameni, cu asemenea virtuţi antice de 
oşteni, are şi trebuie să aibă în lume ambiţiuni mai 
înalte decât de a fi samsari. Un asemenea neam nu-i 
menit a se încânta de idealul democraţiei sociale care 
cere abrogarea armatelor şi a războaielor, pace eternă 
şi mâncare din belşug. Românul consideră pe oameni 
cu asemenea idealuri tipuri de laşitate, scursure ale 
statului. El nu discută, ci-şi bate joc de oameni cu 
idealul «social»: «la plăcinte înainte, la război înapoi». 

Poporul românesc nu numai că trebuie să res- 
pingă însărcinarea de «mijlocitor». El trebuie să dea 
afară, din rândurile celor ce-1 conduc, pe toţi aceia 
care-i mijlocesc lui însuşi o asemenea civilizaţie 
«socială», cosmopolită. 


* * Graţiani, De Heraklide Despota, p. 22. 

** 

Orzechowski, Annales ad calcem Dlugoszi apud Dlugosz 
Historia Polonica, Lipsiae, 1711, II, p. 1555. Datele acestea le scot 
din Replică. 

Le cerusem atunci, în 1891, - eram la Graz - de la cel ce le 
descoperise, pe cât ştiu eu, mai întâi, de la vechiul meu amic 
d ; Dimitrie Onciul , 51 marele nostru istoric cu simţ adânc de ade¬ 
văr, dar şi cu sinceră şi neschimbătoare iubire de neam. 

Omul cult nu poate trăi singur, în pustiu. El 
trăieşte cu alţii, în organizaţiile statelor. Omul multe 
le imită pentru că aşa-i firea lui. Ochiul vede, inima 
cere. Dar înţelepciunea trebuie să hotărască şi carac¬ 
terul <a> ceea ce e bun de imitat, şi, întrucât, de ceea 
ce trebuie să se ferească. Căci omul plin nu-i papagal, 
nici cârpa altuia, ci un caracter gânditor, o individua¬ 
litate autonomă în marea autonomie a statului. Un 
asemenea om nu are idealuri de orbeţi. El nu se simte 
bine în ospiciul de infirmi, în azilul cerşetorilor. 

Românul adevărat are un dispreţ suveran pentru 
democratul proletar. Despre aceasta zice el că „îşi arc 
casa sub căciulă" Despre cei ce cer să-i hrănească statul 
ca pe nişte slugi, zice el „decât slugă de trei Lei, mai bine 
stăpân de un Ban". Căd „cine-i deprins să aibă stăpân, 
moare slugă". Şi românul nu vrea să ajungă slugă. 
Pentru că el cunoaşte foarte bine cauzele adevărate 
care-1 fac pe democratul proletar ceea ce este. El ştie că 
în lume sunt săraci. Dar a priceput de mult, mai bine 
decât toţi economiştii «sociali», că nu statul, d „munca 
este mama săracilor", că „nu averea face pe om, ci omul 
averea". Dar nu orişice «muncă», aşa a lene, cu un 
gând de apucat şi cu zece de lăsat, d munca „omului 
vrednic care se face luntre şi punte", a omului harnic care 
scoate apa din piatră, lapte dulce din piatra seacă". Că 
orişicât ar fi omul de sărac „cine dă din mâini nu se 
îneacă". Nu declamaţia romantică a poeziei «munca», 
d munca serioasă, cu spor e hotărâtoare: faptele, faptele, 
strigă românul către fanfaronii «muncii», nu oala cu 
laptele ", deoarece pentru un om, oricine ar fi el, dacă-i 
om cu adevărat muncitor şi strângător, „orice meserie 
face cât o moşie", căd numai „munca cu silinţă preface 
orice fiinţă". Dar atunri „cu muncă necurmată, mănânci 

plăcintă lată". 

Românul adevărat din aceasta «filosofie politică» s-a 
inspirat de veacuri, din ea se inspiră şi astăzi. Ea nu 
cuprinde teorii de bibliotecă, ci adevăruri «scăldate 
în lacrimi», în păţaniile unui popor prin veacuri. Ea 
l-a făcut om întreg care ţine la individualitatea, l a 
libertatea lui, la vrednicia lui de om. 

El vrea sa a ibă casa lui, moşioara lui, nevasta lui, 
copiii lui, neamul lui cel mic în neamul lui cel mare! 
El vrea să le aibă prin merit, nu prin cerşit. El vrea să 
aibă sufletul lui în marea suflare a ţărei! Pentru că el 
simte că are un suflet, propriu al lui, cu dorurile lui 
negrăite, cu virtuţile şi scăderile lui, cu faptele lui pe 
a^ lui proprie răspundere. Căci dacă civilizaţii iau 
răspunderea în bătaie de joc şi o lasă în ştirea poliţiei 
democratizate, omul cult, cu simţire de om şi cu 
păţanii milenare cristalizate în limba sa naţională, 
ştie foarte bine că „după cum ţi-i aşterne, asa-i dormi", că 
,făgăduinţa celor mari e întemeiată pe apă", că numai 
,şilinţa^ e mama rodurilor", că „omenia e mai scumpă ca 
avuţia , iar „omul fără omenie e ca şi trupul fără suflet". 

Aşa-i românul adevărat şi aşa-i poporul. Si după 
cum românul vrea să fie „mai bine cap la sat decât coadă 
la oraş , aşa şi sentimentul public acesta este: mai 
bine un popor mic, dar cu individualitate proprie, 
decât popor-coadă într-o civilizaţie nivelatoare. Si 
nimeni din civilizaţii noştri n-a înţeles mai repede şi 
ma i desluşit minciuna civilizaţiei cosmopolite de azi 
decât ţăranul care, când are a face cu un palavragiu 
care caută să-l zmintească, zice, către ceilalţi ţărani, în 
bătae de Joc: „ştie mai bine dumnealui că vine de la 
Bucureşti ... Cine-i «dumnealui»? E civilizatul incult! 

Cu asemenea înţelepte, seculare, splendide şi 
deci trainice idei şi virtuţi, neamul românesc e 
chemat de Dumnezeu să stăpânească influenţele 

civilizaţiei străine, nu să li se robească. El are măreaţa 
m enire de a fi în lume făcător de fapte proprii, origi- 
n ale, creator de civilizaţie normală, sănătoasă, nu 
mijlocitor de amăgiri bolnave, de civilizaţii decrepite. 

9 Nu ne putem apăra de aceste «curente generale în 
omenire?» Dar de ploi, de neauă şi întroienire cum ne 
apărăm casele, cărările şi drumurile? Prin înlăturare! 
prin lopeţi şi sape, prin târnăcoape, prin înlesnirea 
scurgerii şi a topirii. Foarte adesea ajunge un măturoi... 
Românul ştie că „omul vrednic şi voinic se luptă şi cu 
vânturile Caracterele puternice şi minţile agere fac 
drumuri şi prin stânci, dar mi-te prin neauă! 

Apoi Tudor, marele Iordache Golescu, Gheorghe 
Lazăr şi boierii aceia după vremuri asemenea dru¬ 
muri construiseră prin cele stânci ale civilizaţiei 
fanarioate. Dar drumul făcut de Lazăr era scurt şi 
strâmt, căci puţini îl înţeleseră pe acest luminător, 
puţini l-au ajutat. Ploile din cereasca democraţie 
europeană repede prăvăliră nisip de pe stânci şi dru¬ 
mul se strică. 

După curentul grecesc, ne pomenirăm cu altul, cu 
cel franţuzesc. Toată dezvoltarea noastră se opri de nou 
şi fu compromisă pentru multă, foaste multă vreme. 

în locul legilor vechi ce trăiau de veacuri în 
conştiinţa poporului, în locul credinţelor şi moravuri¬ 
lor vechi ale pământului, totdeauna bune ca vinul cel 
vechi, fură aduse legi noi din credinţe noi, pericu¬ 
loase ca vinul cel nou, ca tulburelul care se urcă la cap, 
legi franţuzeşti fără nici o legătură cu trecutul, mai 
toate fără nici un rost pentru prezentul, pentru 
trebuinţele lui adevărate, puţine dar reale; legi absolut 
străine din capete străine şi slabe, legi absolut inapli¬ 
cabile fură prăvălite ca pietroaiele de moară în popor. 
Ameninţau să-i scoaţă sufletul. Dar sufletul unui 
popor e mare şi puternic. îl scoţi din oraşe, el se 

retrage şi se condensează la ţară. Dar oraşele mor 
Uitaţi-vă la ele!... Numai schelete. Un alt suflet intră 
în ele: e sufletul civilizaţiei mondiale, e «progresul 
omenirii» cu o nouă omenire în România. Bucura- 
românilor! Căci plata voastră multă va fi în 
cerul «omenirii»... Deocamdată însă plângeţi si vă 
tânguiţi. Căci sufletul românesc, scos din oraşe si 
condensat la ţară, e adânc mâhnit, e mânios. Satele 
nu-1 pot stăpâni. Căci prea e mare si adâncă si veche 
acum batjocura ce i s-a adus. Sufletul acela e teribil î n 
mânia lui, în răsbunarea lui pentru alungarea lui din 
oraşele ţărei, pentru înlocuirea lui cu un suflet venetic 
Mânia aceea condensată la ţară face că pleznesc toate 
legile cele noi. Toată Fraternitatea si Egalitatea 
miniştrilor cu primarii,... toată şandramaua democra- 

^ an ţ uze Şti pe străvechi pământ românesc pârăie 
stă să se facă ţandere... 

învăţătura? Să se lase de politică cei ce nu ştiu ce 
este sufletul istoric al unui popor, civilizaţia lui pro¬ 
prie, cultura lui proprie. 

* 

» 

Omul cult nu poate trăi singur, în pustiu. Nici 
poporul. Cel dintâi trăieşte între oameni, cel de al 
doilea între popoare. însă' fiecare vrea să-şi aibă casa 
ui, rostul lui, sufletul lui. Influenţele între oameni si 
popoare sunt de multe feluri. Dar şi poporul, ca si 
omul, ştie că nu tot ce zboară se mănâncă. Dar tocmai 
guvernanţii statului şi luminătorii poporului nu prea 
ştiu ce ştie cel din urmă ţăran. Iar cel din urmă ţăran 
nu ştie face politică. Aici e momentul tragic în istoria 
lumii, în înălţarea şi căderea naţiunilor, în civilizaţia 
şi cultura generală. 

Precum portul, stilul istoric în arhitectura biseri¬ 


64 


ce ască şi profană, în mobilier ş. a. dau unei civilizaţii 
tehnice un caracter propriu, naţional, aşa e mai ales 
cU cultura sufletească a unui popor. Influenţele 
civilizaţiilor străine sunt bune, dacă în ţara care le 
adoptă ele răspund la trebuinţe naţionale, dacă li se 
pot adapta, dacă pot rodi vechea civilizaţie şi cultură 
fără a-i compromite originalitatea ei. Căci pânea cul- 
turei naţionale se face din grâu curat fără neghină. 

Apoi ceea ce s-a întâmplat cu portul, cu toată 
civilizaţia tehnică naţională ce se putea dezvolta 
admirabil, pe lângă toate inovaţiile moderne, necesare, 
s-a întâmplat şi se întâmplă, într-o măsură mult mai 
vătămătoare, cu cultura sufletească. Când ziceam că 
poporului român i s-a fript sufletul cu cultura străină, 
ştiam ce zic. în popor nu numai că sunt cunoştinţe 
înrădăcinate de legi şi aşezăminte concrete, istorice; 
în poporul românesc este o întreagă filosofie politică, 
o întreagă economie politică, o întreagă morală parte 
creştină, parte profană, o întreagă estetică. Unde se 
găsesc toate acestea? în limba lui, în literatura lui, în 
maximele, proverbele şi zicătorile* lui, în poveştile şi 
poeziile lui poporale. Sunt creaţiuni ale geniului său. 
Şi aceste creaţiuni sunt comori de înţelepciune pe 


* Ian adânciţi-vă în maximele , proverbele şi zicătorile poporu¬ 
lui român, ian studiaţi acea colecţie monumentală de proverbe, 
adunate de d. juliu Zâne în nouă mari volume, ian alegeţi grâul 
din neghină să vedeţi ce diamante de eterne adevăruri se 
cuprind în ele. D. Zâne , prin această muncă, a făcut culturei 
noastre naţionale un nepreţuit serviciu. Dovadă că mai nimeni 
din democraţia noastră n-a luat măcar notiţă de această lucrare, 
pentru noi mai importantă decât o întreagă bibliotecă de cărţi 
savante străine. Sunt neapărat şi multe proverbe şi zicători 
străine în ea ce nu par a fi traduse de mult. Dar ele se pot uşor 
deosebi de cele originale. Iar întru cât cele originale sunt 
influenţate de altele străine, ele ne arată şi felul de asimilare a 
influenţelor străine de către români. 


65 



care numai oameni cari s-au ocupat serios cu aseme¬ 
nea chestii le pot preţui. 

Eu am cetit şt am studiat în viaţa mea mult, foarte 
mult şi cu drag mai tot ce există în literatura universală 
în raport cu aceste chestiuni. Ei bine, susţin: că un 
om, bine orientat în aceste ştiinţe, dar cu dragoste de 
neam şi silitor, ar putea scrie'adevărate tratate de filosofie 
de politică, de economie politică, de morală, de artă, exclusiv 
pe temeiul ideilor pe care le are poporul românesc despre ele 
Şi am convingerea nestrămutată că s-ar putea da, pe baza 
acestor idei naţionale româneşti, cea mai adevărată si cea 
mai luminoasă sinteză a tuturor conditiunilor neapărate 
pentru existenţa şi dezvoltarea normală a statului si a 
poporului român. Repet însă: dacă acel autor este 
intr-adevăr el însuşi bine orientat asupra acestor 
adevăruri, risipite în literatura universală, şi dacă va 
pune nu numai mintea sa, ci şi toată inima sa în o 
asemenea lucrare cu adevărat ştiinţifică. 

Dacă aş fi eu ministru de instrucţie - pot risca o 
asemenea supoziţie neliniştitoare fără a provoca, 
cred, resentimente democratice... pentru că eu nu 
sunt supus al regelui Carol, ci al împăratului, prin 
urmare nu-i nici o primejdie pentru nimeni - as crea 
o catedră de filosofie practică a poporului român ; o altă 
catedră de filosofie a religiunii pe baza concepţiilor lui pro- 1 
prii, creştine; o catedră de filosofie a politicei poporului i 
român în legătură cu faptele caracteristice şi hotărâ¬ 
toare ale istoriei naţionale; alta de morala lui practică, 
cum s-a dezvoltat şi cum este organiceşte legată de 
creştinism; o catedră de estetică naţională pe baza 
artelor existente în popor: poezie poporală, port 
naţional, arte decorative, stil arhitectonic ş. a.; de istorie 
a civilizaţiunii şi a culturei naţionale sub raportul 
influenţelor destructive a naţionalităţii, mai ales de la 

fanarioţi încoace; o catedră de credinţele poporului în 
materie de medicină : buruienile întrebuinţate de el şi 
felul de întrebuinţare, chiar rostul descântecelor 
băbeşti, de care toţi fanfaronii «ştiinţifici» râd, ca 
piste imbecili, pentru că habar nu au de enorma putere 
curativă a momentelor psihice: a credinţei în tămă¬ 
duire, a liniştei sufleteşti, a goniriigândurilor mereu fixate 
asupra boalei. E perfect adevărată învăţătura lui 
Christos: credinţa ta te-a mântuit! Azi, ştiinţa pozitivă 
dovedeşte cât de mare este puterea credinţei în tămă¬ 
duire. Vezi, d. e., scrierea cea mai nouă a lui Mar den, 
Vie Macht des Gedankens (Stuttgart, 1909), Engelhorn. 
Apoi nu se ştie de mult, în patologie şi terapeutică, 
influenţa necazurilor, a desperării ca momente etio¬ 
logice în boale? Nu se ştie valoarea terapeutică a 
încrederii în tămăduire? Urmează însă că medicina 
ştiinţifică trebuie înlăturată? Numai nebunii ar putea 
face asemenea deducţii. Dar iar numai oameni fără 
pricepere pot încerca a «lumina» poporul discre- 
ditându-i descântecele. Un doctor-psiholog va zice 
bolnavului: - „Bine ai făcut că ai chemat pe baba 
Ilinca să-ţi descânte. Descântecul e mare lucru. Dar 
descântecele te tămăduiesc numai dacă vei face şi 
ceea ce te sfătuiesc eu să faci". Dacă aş avea vreme, 
mă prind să dovedesc printr-o lucrare ştiinţifică cum 
că descântecele româneşti nu numai că nu sunt «o 
prostie», «o superstiţie», «o prejudecată», ci o genială 
descoperire a unui adevăr de viaţă: un rezultat al unei 
experienţe milenare pe care ştiinţa abia târziu, abia 
acum începe a-1 înţelege mai cu temei. Dar ce ştiu 
«civilizaţii» noştri, chiar si cei «ştiinţifici» ce comori 
ascunse se găsesc în obiceiurile, în credinţele şi 
moravurile poporului român! Aşa, d. e., este şi chestia 
alimentaţiunii. Fiziologia oficială, ca şi terapeutica. 

îşi bătea joc de Lahmann. Azi, medicina ştiinţifică îi 
face reverenţe: manualele moderne toate au primit 
ideile lui Lahmann în ce priveşte vindecarea diatezei 
artritice, a nefritelor etc. Apoi poporul românesc 
trăieşte de două mii de ani mai ales din vegetale, ca 
şi strămoşii săi, romanii! Dar de aceea nici nu ştie ce 
e guta care ne omoară pe noi, civilizaţii cosmopoliţi 
Dar câte şi câte argumente ar fi de înşirat! De aceea 
zic şi eu despre români, ceea ce zicea Schopenhauer 
despre nemţii săi: „e o curioasă greşeală a germanilor 
ca mereu caută în nouri ceea ce se află la picioarele 

lor . Vorba e că şi lui i se poate face această mus¬ 
trare! 

Din aceste puncte de vedere , toate filosofiile, istoria 
universală întreagă şi toate ştiinţele pozitive ce au 
raport cu ele nu au şi nu trebuie să aibă altă menire 
decât de a pune în lumină adevărurile existente în 
aceste concepţii ale poporului nostru. Căci el a ajuns 
la ele, nu prin teorii abstracte, de cabinet, ci prin 
experienţe practice, de mii de ani, în viată comună de 
popor. 

Tot ceea ce poporul simte instinctiv că este 
înţelepciune, că este o condiţie necesară vieţei indivi¬ 
duale sau naţionale, trebuie cercetat la lumina stiintei 
moderne serioase (nu a celei democratice) si se va 
dovedi adesea că «prejudecăţile» poporului au astăzi 
pe cei mai puternici aliaţi din lume: rezultatele pozitive 
ale ştiinţei adevărate. Căci despre cele mai multe 
«prejudecăţi» ale poporului se poate spune cu Hegel: 
alles was ist, ist vernunftig. Cu această îngrădire la con¬ 
cret, vorba lui e atât de adevărată pe cât e de criti- 


Schopenhauer, Parerga und Paralipomena, voi. II d 249 
(Reclam). ' 

cabilă, pentru mulţi, în generalizarea ei. Ştia englezul 
Burke ce afirmă când îi spunea franţuzului democrat 
- insist din nou asupra acestei idei profunde - „Mulţi 
din oamenii noştri de ştiinţă, în loc de a discredita 
prejudecăţile poporului, întrebuinţează agerimea 
ginţii lor, ca să descopere ascunsa înţelepciune ce predom- 
neste într-însele. Când găsesc ce caută, şi ei arareori 
caută în zadar, ei sunt de părere că e mult mai înţelept 
lucru a continua cu prejudecata, cu cuminţia cuprinsă 
în ea, decât să asvârlim haina prejudecăţii şi să 
rămânem cu cuminţia dezbrăcată de experienţe". 

Aici e cheia politicei, a filosofiei, a întregei civilizaţiuni! 
Greşeala tuturor filosofilor şi scriitorilor politici a fost 
si este generalizarea pripită. Mai nici unul n-a ştiut să o 
evite şi de aceea mai toţi, pe lângă toată recunoştinţa şi 
admiraţia ce merită lucrările lor, sau au trecut pe lângă 
realitate, sau au rămas îndărătul ei, sau au luat-o 
înainte fără a ţine seamă în mod ştiinţific de ea. Chiar 
oamenii de incontestabilă şi adâncă învăţătură au 
procedat şi procedează astfel. 

Nu există «om» într-o «omenire», din punctul de 
vedere al unei analize serioase. Nu există decât om în 
familia sa, în naţionalitatea sa: român, neamţ, turc ş. a. 
Numai cunoscându-i originea şi mediul real, zilnic, în 
care trăieşte, îl poţi înţelege. Tot aşa nu există o 
«omenire» decât în formele ei concrete: ale diferitelor 
popoare şi naţionalităţi. Prin urmare, numai pornind 
de la realitate, de la experienţele practice, milenare ale 
unui popor oarecare, poţi ajunge la constatarea 
condiţiunilor indispensabile dezvoltării lui, la consta¬ 
tarea unor adevăruri vecinice şi valabile apoi pentru 
toată omenirea. Numai formele exterioare ale acestor 
adevăruri sunt altele, adevărurile sunt imutabile ca 
firea eternă. Cu alte cuvinte, cultura adevărată nu se 

face pornind de la noţiunea abstractă «popor», ci de la 
un popor anumit; nu se face pornind de la «omenire», ci 
de la naţionalitate; nu pornind de la generalităţi, ci de la 
cazuri concrete; nu de la teorii abstracte, ci de la pro¬ 
dusele pozitive ale naturei, într-un cuvânt, exact ca în 
ştiinţa pozitivă: n-ai voie şi nu poţi să construieşti o 

sinteză, înainte de a fi făcut exact toate analizele nece- 
sare. 

Ca în toate cercetările serioase, mai întâi trebuie 
sa-ţi mărgineşti obiectul cercetării, apoi să-ţi aduni tot 
materialul necesar pentru studiarea lui. Iată de ce 
sociologia e o «ştiinţă» şi azi de batjocura lumii. întâi, 
ea nici azi nu ştie ce vrea şi apoi «tratează» toate 
chestiile «sociale» ale «omenirii», cu fel de fel de date 
claie peste grămadă, adunate din Belgia si din 
Patagoma, din Svedia şi de la busmani, fără nici un 
scop lămurit, fără nici un fir conducător, fără nici o singură 
teorie sau hipoteză ştiinţificeşte întemeiată. Dar ce-mi 
pasa mie de busmani şi patagoni si de svedezi' 

1 entru mine, ca român, hotărât a descoperi condiţiile 
de dezvoltare normală a poporului meu, tot materia¬ 
lul necesar există aici acasă, între români, material 
naţional, produs al unei lungi dezvoltări istorice 
Dacă ştiu ce caut, şi mă pricep la treabă, la metodele 
e cercetare ştiinţifică, azi nu trebuie să mă deranjez 
nici până în Bulgaria să-mi aduc material. Acesta 
poate fi util mai târziu, acuma însă n-ar servi decât 
a-mi distrage atenţia fixată asupra unui singur punct 
pe harta lumii: a neamului românesc. El constituie tot 
aşa o parte a naturei, a omenirii, ca şi patagonezul sau 
buşmanul. Dar în absolut alte condiţiuni istorice si 
actuale. Tot ce voi descoperi eu la acest neam românesc, 
ca condiţiune necesară vieţei lui naţionale, are să-i 
serve în prima linie lui. Şi pentru mine personal. 

aceasta e prima şi ultima preocupare. 

Toate aceste condiţiuni pe care noi, prin propria şi 
puternica noastră conştiinţă naţională, prin stăruinţa 
noastră de fier, le vom fi descoperit şi dovedit ca fiind 
indispensabile nouă, românilor, intereselor noastre pro¬ 
prii, civilizaţiunii noastre naţionale proprii, sunt şi 
trebuie să rămână adevărate şi sfinte pentru noi toţi. Ele 
sunt pentru noi condiţiuni de viaţă şi viitor, 
condiţiuni naţionale. Ele sunt produsele originii 
noastre etnice, ale caracterului şi ale minţii noastre, 
ale istoriei noastre, ale aspiraţiilor noastre naţionale 
prezente şi viitoare, în strânsă legătură cu această 
istorie naţională de până acum, cu ultima ei fază, pe 
acest petec de pământ cu configuraţia lui deosebită, 
cu clima lui, cu fauna şi flora lui, cu popoarele vecine 
ce ne încunjoară, cu un cuvânt: cu ale noastre speci¬ 
fice împrejurări. 

Dar atunci, când vom fi izbutit a cunoaşte şi a 
dovedi că aceste condiţiuni sunt indispensabile vieţei 
naţionale româneşti si viitorului ei, între ele se vor 
găsi unele cari sunt indispensabile orişicărui popor cu 
aspiraţii naţionale pe faţa pământului. Acestea sunt 
atunci dovedite a fi mai mult decât condiţiuni naţiona¬ 
le: ele constituie atunci eterne adevăruri în viaţa naţiunilor, 
legi naturale de dezvoltare culturală. Care din aceste 
condiţiuni fixate de noi vor avea atunci caracterul de 
adevăruri eterne, de legi naturale? Toate acelea care 
sunt imanente naturei comune şi eterne a tuturor 
popoarelor, comune şi nouă şi patagonezilor şi ger¬ 
manilor, omenirii întregi. 

Aceste condiţiuni şi adevăruri eterne, aceste legi 
naturale scoase la iveală prin activitatea noastră 
naţională înţeleaptă, le pot învăţa şi generaliza apoi 
toate celelalte popoare şi naţiuni. Aceste adevăruri. 

scoase la iveală prin interesul intransigent pe care 
l-am avut noi de naţionalitatea noastră proprie, 
formea^ atunci tot atâtea blocuri de granit nepieritor 
la clădirea civilizaţiunii generale a omenirii întregi. 
Dar pe acele blocuri de granit vecinie va fi gravată 
marca naţionalităţii româneşti. Va fi bine stabilit că 
cutare sau cutare adevăr politic sau filosofic, cutare 
sau cutare element de cultură adevărată, cutare ana¬ 
liză sau sinteză culturală a fost descoperită, dezvol¬ 
tată sau terminată cu succes de neamul românesc. 
Iată partea pozitivă şi eternă cu care putem contribui 
- numai şi exclusiv prin naţionalizarea cât mai intensă a 
culturei noastre proprii - la cultura generală a altora, a 
omenirii întregi. întreaga civilizaţie a lumii nu se pro¬ 
duce decât de naţionalităţi. Şi nu se poate menţine si dez¬ 
volta decât înlăuntrul lor. Omenirea e o abstracţie, un 
cuvânt. Ea nu trăieşte şi nu poate trăi decât în si 'prin 
naţionalităţile ce o alcătuiesc. Chiar individul, orişicât 
ar dori să se arunce în «omenire», el tot numai într-o 
naţionalitate poate să cază, să dispară. 

Toată lumea vorbeşte de «flori», de «pomi», de 
«copaci». Dar care «civilizat» s-a gândit vreodată că 
vorbele acestea nu corespund realităţii decât în mod 
relativ? Cine a văzut vreodată o «floare»? Cine a văzut 
un «pom»? Cine a văzut un «copac»? Am văzut si 
vedem viorele, garoafe, trandafiri ş. a., dar «flori» tiu 
există, decât în mintea noastră. Am văzut şi vedem 
peri, meri, pruni, dar «pomi» nu există. Am văzut si 
vedem brazi, frasini, stejari, dar « copaci » nu vedem 
decât în cadrul raţiunii noastre, în abstracţiune. Tot o 
asemenea abstracţiune e şi omenirea. Nu există 
«omenire», ci numai neamuri. Nu există «oameni», ci 
numai români, unguri, nemţi, muscali, francezi s. a. 
Nu există o «omenire» în realitate, pentru că nu 

există un stat al omenirii, o limbă a omenirii, o reli- 
giune şi alte credinţe, moravuri şi obiceiuri ale 
«omenirii». Toate acestea există numai ca atribute ale 
naţionalităţii. De aceea, are dreptate Schopenhauer 
când zice „die Gattung ist es, die allezeit lebt... darin der 
Wille zum Leben eigentlich wurzelt und sich manifestiert *, 
cu alte cuvinte: specia este aceea care trăieşte mereu, 
în ea este înrădăcinată şi se manifestă voinţa de 
vieţuire şi a individului şi a omenirii. 

Apoi ce face civilizaţia democratică? Ea nu vede 
decât «oameni» şi «omenire». în grădina «omenirii», ea 
mereu se preocupă de «flori» şi smulge garoafele, 
bujorii, trandafirii din pământ spre a-i înlocui cu 
«flori»; taie brazii şi stejarii seculari spre a pune 
«copaci » în locul lor; taie prunii, merii, perii spre a 
face o grădină de «pomi»... Şi asemenea vandali, 
conştienţi şi inconştienţi, se mai numesc şi ei grădi¬ 
nari, adică « naţionali»\... Ei, cari se bagă în grădina 
culturei unui neam ca boii şi viţeii, rupând crengi şi 
fructe crude, frângând pomi, călcând cu labele în 
straturi milenare de flori şi de legume, umplând cu 
bale trandafirii şi căile de murdării!... 

Numai căutând deci a cunoaşte mereu şi temeinic 
microcosmul naţionalităţii, vom putea cunoaşte 
odată macrocosmul omenirii. Dar şi aici să nu ne 
pripim în deducţii, căci ar fi o greşeaă enormă a ne 
închipui cumva, că venind aici vorba de un micro- 


Schopenhauer, Die Welt als Wille und Vorstellung, voi. II, 
p. 562, 567. Contele Keyserling a dezvoltat această idee mai 
departe într-o splendidă scriere ( Unsterblicheit , Miinchen, 1908, 
Lehmann). Dar tot nu a înţeles, precum nu înţelesese nici 
Schopenhauer însuşi, ce încheieri pozitive şi epocale pentru cul¬ 
tura modernă, naţională, trebuiesc scoase din această constatare. 

cosm, taman tnicrochefalii «sociologiei» democratice ar 
putea să-i dea de fund... 

Violenţe de limbaj? Trebuie să curgă gârlă când 
simţi şi vezi ce se petrece! îmi zic adesea si eu si-mi 
răspund şi eu mereu cu Goethe: So sei doch htiflich' 
Hdflich mit dem Pack ? 52 ... 

